proxectonos/corpus_dominio_legal_administrativo_tmp huggingface dataset:
15/06/2020 | Administración LocalMunicipal
A Laracha
Aprobación definitiva da modificación de crédito CE SC 0120

EDICTO APROBACIÓN DEFINITIVA DA MODIFICACIÓN DE CRÉDITO CE SC 0120 Tendo quedado definitivamente aprobado o expediente de modificación de crédito CE SC 0120 (crédito extraordinario-suplemento de crédito 0120), por acordo do Pleno adoptado en sesión celebrada o día 5 de maio de 2020 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2020, tras da entrada en vigor do devandito expediente, tanto no estado de gastos como no estado de ingresos, ascende á cantidade de TRECE MILLÓNS CENTO SESENTA E DOUS MIL NOVECENTOS NOVENTA E OITO EUROS, CON CINCUENTA E SEIS CÉNTIMOS DE EURO (13.162.998,56 €), correspondendo a cada capítulo as cantidades que de seguido se expresan, segundo o seguinte detalle: A Laracha, 9 de xuño de 2020. O alcalde José Manuel López Varela
15/06/2020 | Administración LocalMunicipal
A Pobra do Caramiñal
Elaboración dunha bolsa de emprego para os servizos municipais de limpeza de oficinas e instalacións municipais

ANUNCIO O Concello da Pobra do Caramiñal vai proceder á elaboración dunha bolsa de emprego para os servizos municipais de limpeza de oficinas e instalacións municipais. A selección levarase a cabo de acordo co estabelecido nas bases aprobadas pola resolución da Alcaldía e que estarán publicadas no taboleiro de anuncios do Concello así como na súa sede electrónica (https://apobra.sedelectronica.es). Na Pobra do Caramiñal, a 9 de xuño de 2020. O alcalde José Luís Piñeiro García
15/06/2020 | Administración LocalMunicipal
A Coruña
Xestión Tributaria
Edicto de exposición pública matrícula primeiro trimestre taxa de quioscos e mercados

Anuncio exposición pública matrícula primeiro trimestre da taxa de quioscos e mercados TRIBUTOS: TAXAS POR OCUPACIÓN DE TERREOS DE USO PÚBLICO CON QUIOSCOS E PRESTACIÓN DE SERVIZOS EN MERCADOS MUNICIPAIS- EXERCICIO: 2020 PERÍODO: PRIMEIRO TRIMESTRE EDICTO Por Delegación da Xunta de Goberno Local, o concelleiro de Economía, Facenda e Réxime Interior, mediante resolución de data 12 de marzo de 2020, aprobou as matrículas fiscais correspondentes ao PRIMEIRO TRIMESTRE DO EXERCIZO 2020 polos conceptos de taxas por ocupación de terreos de uso público con quioscos e prestación de servizos en mercados municipais, tendo en conta que o cobro das cotas aprobadas verifícase por trimestres naturais na forma e períodos que se sinalarán nos correspondentes Edictos de Cobranza, en virtude das respectivas Ordenanzas fiscais números 29 e 30 reguladoras das mesmas, aprobadas por este Concello. De conformidade co disposto no artigo 102 da Lei 58/2003 Xeral Tributaria e artigo 86 da Ordenanza Xeral de Xestión aprobada por este Concello, as matrículas aprobadas quedan exposta ao público durante o PRAZO DUN MES, contado a partir da publicación, tendo en conta que a mesma servirá como notificación de todas as cotas dos sucesivos períodos trimestrais que teñan a mesma contía e baséense nos mesmos elementos esenciais. Tendo en conta a situación do estado de alarma actual as consultas faranse a través do correo electrónico hacienda@coruna. es. Durante o devandito prazo, os interesados poderán examinalas e formular alegacións e presentar, no PRAZO DUN MES seguinte á finalización da exposición pública, os seguintes recursos: a) Con carácter previo e potestativo o recurso de reposición previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán ser simultáneos ambos os recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 29 de maio de 2020. O director da Área de Economía, Facenda e Réxime Interior Manuel Ángel Jove Losada
02/06/2020 | Administración LocalMunicipal
Coirós
Padrón do primeiro trimestre de 2020 da taxa municipal por abastecemento e saneamento de auga do Concello de Coirós

A N U N C I O Mediante acordo da Xunta de Goberno Local de data 11 de maio de 2020, aprobouse o padrón da taxa municipal de abastecemento e saneamento de auga, do primeiro trimestre de 2020. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003, do 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do Concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso-Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, vinte de maio de 2020. O ALCALDE Asdo.: Francisco Quintela Requeijo
02/06/2020 | Administración LocalMunicipal
Miño
Aprobación inicial da modificación da Ordenanza fiscal n.º 25, reguladora da taxa polo estacionamento de vehículos en zona de aparcamento limitado (zona ORA) no Concello de Miño

O Pleno da Corporación municipal do Concello de Miño, na sesión celebrada o día 26 de maio de 2020, acordou a aprobación inicial da modificación da Ordenanza fiscal número 25, reguladora da taxa polo estacionamento de vehículos en zona de aparcamento limitado (zona ORA) no Concello de Miño. De conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente estará exposto a información pública e audiencia ós interesados durante o prazo de trinta días hábiles, contados dende o día seguinte ao da publicación do presente anuncio de exposición no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, núm.38, dende as 9.00 ata as 14.00 horas, e presentar as alegacións que estimen oportunas. No caso de que non se presentase ningunha reclamación, o acordo elevarase automaticamente a definitivo, sen necesidade de novo acordo plenario, debendo facerse a publicación íntegra do texto da modificación aprobada no Boletín Oficial da Provincia para a súa entrada en vigor. En Miño, a 27 de maio de 2020. O alcalde Manuel Vázquez Faraldo
02/06/2020 | Administración LocalMunicipal
A Coruña
Rehabilitación e Vivenda
Aprobación inicial da Ordenanza municipal reguladora da concesión de axudas para a conservación e rehabilitación de edificios de vivendas

ANUNCIO APROBACIÓN INICIAL DA ORDENANZA MUNICIPAL REGULADORA DA CONCESIÓN DE AXUDAS PARA A CONSERVACIÓN E REHABILITACIÓN DE EDIFICIOS DE VIVENDAS O Concello da Coruña, na sesión do Pleno celebrada o 5 de marzo e 2020, aprobou inicialmente a Ordenanza municipal reguladora da concesión de axudas para a conservación e rehabilitación de edificios de vivendas. De conformidade co artigo 49 da Lei 7/1985, do 2 de abril, Reguladora das Bases de Réxime Local, sométese a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia da Coruña para que poida ser examinada e presentar as reclamacións que se estimen oportunas. Durante o devandito prazo o expediente poderá ser examinado por calquera persoa interesada, nas dependencias municipais do Servizo de Rehabilitación e Vivenda sita na rúa Caballeros, 21 (Estación de Autobuses), para que se formulen as reclamacións ou suxestións que estimen pertinentes. Así mesmo, estará a disposición das persoas interesadas no taboleiro de anuncios e edictos do Concello da Coruña, na sede electrónica deste Concello. No caso de non presentarse reclamacións no citado prazo, entenderase automaticamente elevado a definitivo o acordo de aprobación inicial da mencionada Ordenanza. A Coruña, a 27 de maio de 2020. A alcaldesa, P. D. A directora da área de urbanismo (Decreto do 26 de xuño de 2019; BOP n.º 124, do 03/07/2019) María Hernández García
02/06/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da modificación do Cadro de persoal 2020

Na sesión plenaria celebrada o día 29/05/2020, a Corporación Provincial acordou aprobar inicialmente a modificación do cadro de persoal do ano 2020. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a modificación do cadro de persoal do ano 2020 entenderase definitivamente aprobada, de conformidade co disposto no art.126 do Real decreto lexislativo 781/1986, polo que se aproba o texto refundido das disposicións legais vixentes do réxime local. A Coruña, 29 de maio de 2020 O deputado O secretario PDFR 26013 do 29/07/2019 Antonio Leira Piñeiro José Luis Almau Supervía
02/06/2020 | Administración LocalMunicipal
Curtis
Aprobación inicial do Plan Económico-financeiro 2020-2021

O Pleno do Concellode Curtis, en sesión ordinaria de data 26 de maio de 2020, acordou a aprobación inicial do Plan económico-financeiro 2020-2021. De conformidade co disposto nos artigos 23.4 da Lei Orgánica 2/2012, do 27 de abril, de estabilidade orzamentaria e sostenibilidade financeira, e 26 do Real Decreto Lexislativo 1463/2007, do 2 de novembro, exponse ao público o expediente, polo prazo de quince días hábiles, prazo que comezará a contar dende o día seguinte da publicación do presente anuncio no BOP. Nese prazo os interesados poderán examinar o expediente e presentar as reclamacións que estimen oportunas. No caso de que transcorrido o prazo de información pública non se tivesen presentado reclamacións, o acordo considerarase definitivamente aprobado. En caso contrario, o Pleno disporá dun mes para resolvelas. Unha vez finalizados os prazos publicarase o texto do Plan económico-financeiro no BOP a efectos exclusivamente informativos. O que se fai público ós efectos previstos na citada lexislación. Curtis, 27 de maio de 2020. O alcalde Javier Fco Caínzos Vázquez
02/06/2020 | Administración LocalMunicipal
Miño
Modificación cadro de persoal e anexo de persoal correspondentes ao orzamento de 2019, prorrogado para 2020

Modificación do cadro de persoal e do anexo de persoal correspondentes ao orzamento de 2019, prorrogado para 2020: Ampliación da xornada de traballo da praza de funcionario interino adscrito ao desenvolvemento do programa temporal denominado “Plan Local de Educación Familiar 2017-2020” O Pleno municipal do Concello de Miño, en sesión ordinaria celebrada o día 26 de maio de 2020, adoptou o seguinte acordo: Primeiro.- Aprobar inicialmente a modificación do cadro de persoal e do anexo de persoal do orzamento de 2019, prorrogado para 2020, co obxecto de darlle cobertura/reflexo orzamentario á modificación/ampliación da xornada de traballo da praza denominada Educador/a Familiar. Segundo.- Que o presente acordo de aprobación inicial, logo do anuncio no Boletín Oficial da Provincia, se expoña ao público por un prazo de 15 días hábiles, aos efectos de que as persoas interesadas poidan examinar o expediente e presentar as reclamacións, alegacións ou suxestións que estimen oportunas. Terceiro.- Que, no suposto de que se presenten reclamacións, alegacións ou suxestións, estas deberán ser resoltas pola Corporación. En caso contrario, o acordo de aprobación inicial entenderase automaticamente elevado a definitivo sen necesidade de novo acordo plenario. Cuarto.- Que, unha vez aprobadas definitivamente as modificacións, se proceda á súa publicación no Boletín Oficial da Provincia e simultaneamente se remita unha copia aos órganos competentes da Administración xeral do Estado e da Administración xeral da Comunidade Autónoma de Galicia. En cumprimento do disposto na normativa vixente, exponse ao público durante o prazo de quince días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examinar o expediente e presentar alegacións, reclamacións ou suxestións que estimen oportunas, as cales serán dirixidas ao alcalde presidente para a súa elevación ao Pleno da Corporación. Se durante o prazo establecido non se presentasen alegacións, reclamacións ou suxestións ó acordo, entenderase automaticamente elevado a definitivo sen necesidade de novo acordo plenario. Miño, 27 de maio de 2020. O alcalde Manuel Vázquez Faraldo
02/06/2020 | Administración LocalMunicipal
Frades
Anuncio modificación de crédito orzamento 2020

O Pleno da Corporación, en sesión ordinaria celebrada o 15-5-2020, aprobou con carácter provisional a modificación de crédito, na modalidade de crédito extraordinario nº 2020/CREXT/01, financiado con baixas por anulación doutras aplicacións orzamentarias (EXPTE Nº: 2020/X999/000001). A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. Frades, 19 de maio de 2020. O ALCALDE Roberto Rey Martínez
02/06/2020 | Administración LocalMunicipal
Sada
Servizos Económicos
Aprobación inicial da modificación de créditos número 08/2020

O Pleno do Concello de Sada, en sesión celebrada o día 28 de maio de 2020, acordou aprobar a modificación orzamentaria número 08/2020, correspondente ao expediente de crédito extraordinario 2/2020. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na sede electrónica municipal polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. Se transcorrido o dito prazo non se formulasen reclamacións o expediente considerarase aprobado definitivamente sen necesidade de adoptar un novo acordo; en caso contrario o Pleno disporá dun prazo dun mes para resolvelas. De conformidade co previsto na disposición adicional terceira do Real decreto 463/2020, do 14 de marzo, polo que se declara o estado de alarma, acordouse a continuación do presente procedemento administrativo. Sada, a 29 de maio de 2020. O Alcalde Oscar Benito Fernández Portela
02/06/2020 | Administración LocalMunicipal
Brión
Anuncio aprobacion padrón prezo público polos servizos de actividades da escola de música 2º trimestre curso 2019/2020

Mediante resolución de alcaldía de data 27 de maio de 2020 aprobouse o padrón do segundo trimestre da escola de música curso 2019-2020. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 3 de xuño de 2020 ao 3 de agosto de 2020. Advírtese que, transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 27 de maio de 2020 O Alcalde José Luis García García
02/06/2020 | Administración LocalMunicipal
Pontedeume
Bases reguladoras que rexerán o XXIII Premio de Investigación concello de Pontedeume

Por medio de decreto número 292/2020 de 26/05/2020, resolveuse a aprobación das “Bases reguladoras que rexerán o XXIII Premio de Investigación concello de Pontedeume”, que se transcriben a continuación: 1.- O tema da investigación versará sobre aspectos de Pontedeume e a súa Comarca dende a perspectiva da descrición propia da Etnografía ou das interpretacións propias da Antropoloxía Social e Cultural e da Etnohistoria.2.- Establécese un único premio dotado coa cantidade de 1.140,00 € (suxeito ás retencións no IRPF que procedan). 3.- A lingua empregada nos traballos será a galega.4.- Poderán optar a este premio cantas persoas o desexen, de forma individual ou colectiva. Os traballos serán inéditos e que non teñan obtido ningún premio anteriormente. Entregaranse orixinais en papel, catro copias en tamaño folio, mecanografados a dobre espazo e por unha soa cara. Tamén pódense entregar en memoria USB ou CD. En todos os casos, o tipo de letra será ARIAL-11 A extensión dos traballos será dun mínimo de 50 folios e un máximo de 100, incluídos os documentos gráficos, fotográficos e outros elementos que os ilustren.5.- As obras poderán presentarse directamente ou ben ser remitidas por correo certificado ao Rexistro Xeral da Secretaría da Casa do Concello de Pontedeume, (Rúa Real, 17 - 15600 Pontedeume - A Coruña) en sobre pechado co título da investigación e o lema do autor/es, acompañado doutro sobre pequeno no que conste o/s auténtico/s nome/s e apelidos do autor/es así como o seu teléfono e o enderezo e fotocopia do D. N. I.6.- O prazo de presentación comeza ao día seguinte da publicación no Boletín oficial da provincia das presentes bases e remata o 17 de agosto de 2020.7.- A decisión do xurado será inapelable. O nome das persoas que o compoñen así como a súa decisión comunicarase aos participantes e público en xeral o día da entrega do premio, e difundirase a través dos medios de comunicación; o nomeamento do xurado realizarase por Resolución da Alcaldía.8.- A resolución final do xurado darase a coñecer o día 29 de setembro de 2020 9.- O premio poderá quedar deserto de non existiren traballos de calidade a xuízo do xurado.10.- Os organizadores do premio resérvanse o dereito de cancelar o premio ou resolver os imprevistos sen estar na obriga de comunicárllelo previamente aos participantes.11.- O traballo premiado, así como aqueles que o xurado considere de interese serán publicados na revista de investigación local Cátedra. Revista eumesa de estudios.12.- A participación neste premio de investigación implica a aceptación das presentes bases. Concellería de Cultura” O que se fai público para xeral coñecemento e en cumprimento do contido do dito decreto. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 27 de maio de 2020.
02/06/2020 | Administración LocalConsorcios
Consorcio Provincial Contra Incendios e Salvamento da Coruña
Exposición pública da Conta Xeral do orzamento do exercicio 2019

Exponse ao público a Conta Xeral do presuposto do exercicio 2019 deste Consorcio Provincial contra Incendios e Salvamento de A Coruña, ditaminada pola Comisión Especial de Contas do día 27 de maio de 2020, de conformidade co establecido no artigo 212.3 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo, no artigo 212.3 da Lei 5/1997 de 22 de xullo, de administración local de Galicia, e na Regra 49 da Instrución do Modelo Normal de Contabilidade Local aprobada pola Orde HAP/1781/2013. A devandita conta quedará exposta na Secretaría Intervención do Consorcio por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, e durante estes, e oito (8) máis, os interesados poderán presentar as reclamacións, reparos ou observacións que estimen oportunas. Carballo, 1 de xuño de 2020 O Presidente, Asdo.- Valentín González Formoso
02/06/2020 | Administración LocalMunicipal
Oroso
Anuncio delegación de celebración de matrimonio

Por resolución ditada o 26.05.2020, o Sr. alcalde acordou a delegación do exercicio da competencia para a celebración do seguinte matrimonio civil no concelleiro desta Corporación don Ioan Andrei Brich Homeghi: Entre J. MARGARITA ROCIO GEORGICA IÑURRITA TYMOSHENKO e B. JUAN SERAFIN AMHIH MESQUITA. o 19.09.2020 Oroso 27 de maio de 2020 O alcalde. Manuel Mirás Franqueira
02/06/2020 | Administración LocalMunicipal
Curtis
Proposta de modificación do inventario de bens e dereitos municipal 2020

O Pleno da Corporación, en sesión ordinaria celebrada o 26 de maio de 2020, e de conformidade co previsto no artigo 33 do Real Decreto 1372/1986, do 13 de xuño, que aproba o Regulamento de Bens das Entidades Locais acordou aprobar inicialmente a rectificación anual do Inventario municipal de Bens e Dereitos. Ábrese un período de información pública por un prazo de 20 días hábiles aos efectos previstos no artigo 83 da Lei 39/2015, de 1 de outubro, do Procedemento Administrativo Común das Administracións Públicas común para que se poidan presentar alegacións. No caso de non presentarse aquelas, o acordo inicialmente adoptado elevarase automaticamente a definitivo. Curtis, 26 de maio de 2020. O alcalde Asdo.- Javier Fco. Caínzos Vázquez
02/06/2020 | Administración LocalMunicipal
Curtis
Aprobación provisional da Ordenanza fiscal reguladora da taxa por utilizacións privativas e aproveitamentos especiais de dominio público local

O Pleno do Concello de Curtis en sesión ordinaria de data 26 de maio de 2020 acordou modificar a Ordenanza fiscal reguladoras da taxa por utilizacións privativas e aproveitamentos especiais de dominio público local. De conformidade co disposto no artigo 17 Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcurrido dito prazo sen interpoñerse reclamacions, este acordo provisional se elevará a definitivo, publicándose en todo caso o acordo e o texto integro da nova ordenanza. Curtis, 27 de maio de 2020. O alcalde Javier Fco. Caínzos Vázquez.
02/06/2020 | Administración LocalMunicipal
Santiago de Compostela
Tesourería. Sección de Xestión
Padrón fiscal

ANUNCIO EXPEDIENTE: PADRÓN VADO ANO 2020 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda.–Tesourería.–Sección de Xestión Tributaria. Configurado pola Tesourería o padrón da taxa pola entrada de vehículos a través das beirarrúas e reserva de vía pública para aparcamento exclusivo do período impositivo 2020, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na rúa Presidente Salvador Allende n.º 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, do 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o Regulamento xeral de recadación. Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 05 de xuño e o 07 de setembro de 2020 O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 25 de maio de 2020. A CONCELLEIRA DELEGADA DE FACENDA Asdo.: Marta Abal Rodríguez
02/06/2020 | Administración LocalMunicipal
Curtis
Aprobación inicial de expediente de modificación de créditos

O Pleno municipal, en sesión ordinaria celebrada o día 26 de maio de 2020, acordou aprobar inicialmente o expediente de modificación de créditos 6/2020, mediante crédito extraordinario. Por medio do presente anuncio exponse o expediente ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalo e presentar reclamacións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentaran reclamacións, consideraranse aprobados definitivamente ao abeiro do establecido no artigo 169.1 TRLRFL. Curtis, 27 de maio de 2020. O alcalde Javier Fco Caínzos Vázquez
02/06/2020 | Administración LocalMunicipal
Frades
Aprobación padrón da taxa polo servizo municipal de auga, saneamento e canon de agua correspondente ao primeiro trimestre do 2020

“Visto o Padrón fiscal da taxa polo servizo de abastecemento de auga, saneamento e canon de auga correspondente ao 1º trimestre do 2020, de conformidade co artigo 21.1 s) da Lei 7/1985, de 2 abril, en data 12 de maio de 2020 o Sr. alcalde ditou o decreto nº 94/2020 que literalmente se transcribe no que RESOLVE: PRIMEIRO.- Aprobar o listado e resumo de facturación correspondente ó primeiro trimestre do ano 2020. SEGUNDO.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” Frades, 28 de maio de 2020 O alcalde – presidente, D. Roberto Rey Martinez
02/06/2020 | Administración LocalMunicipal
Miño
Aprobación inicial da modificación da Ordenanza xeral municipal de tráfico, circulación de vehículos a motor e seguridade viaria

O Pleno municipal do Concello de Miño, na sesión celebrada o día 26 de maio de 2020, acordou aprobar inicialmente a modificación da seguinte ordenanza: Ordenanza xeral municipal sobre tráfico, circulación de vehículos a motor e seguridade viaria. De conformidade co establecido no artigo 49) da Lei 7/85, do 2 de abril, de bases de réxime local, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo as persoas interesadas examinar o dito expediente nas oficinas municipais, situadas na rúa da Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. En Miño, a 27 de maio de 2020. O alcalde Manuel Vázquez Faraldo
02/06/2020 | Administración LocalMunicipal
Curtis
Aprobación de cambio de uso de parcela municipal

O Pleno do Concello de Curtis, en sesión plenaria ordinaria celebrada o 26/05/2020, adoptou o seguinte acordo: “Primeiro.– Aprobar, ao abeiro do disposto no artigo 42.5 da Lei 2/2016 do solo de Galicia, o cambio de uso dotacional da parcela sita no lugar de O Padreiro, parroquia de Fisteus, inscrita no inventario municipal de bens (código 1INM03200005), con referencia catastral 001200800NH77E0001EP, de uso dotacional “docente” a uso dotacional “sanitario-asistencial”. Segundo.– Publicar o presente acordo no BOP e no DOG, e remitir dito acordo á Consellería de Medio Ambiente e Ordenación do Territorio da Xunta de Galicia, para o seu coñecemento e efectos, así como para a inclusión nos sistemas de información urbanística da Comunidade Autónoma. No anuncio de aprobación, farase constar dita remisión”. Contra este acordo poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio. O que se fai público para xeral coñecemento. Curtis, 27 de maio de 2020. O alcalde Javier Fco Caínzos Vázquez
02/06/2020 | Administración LocalMunicipal
Brión
Anuncio aprobación padrón prezo público polos servizos de actividades de prevención e inserción 2º trimestre curso 2019/2020

Mediante resolución de alcaldía de data de 27 de maio de 2020 aprobouse o padrón das actividades de prevención e inserción 2º trimestre curso 2019/2020. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 3 de xuño de 2020 ao 3 de agosto de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 27 de maio de 2020 O Alcalde José Luís García García
02/06/2020 | Administración LocalMunicipal
Dumbría
Aprobación inicial PEF 2020-2021

ANUNCIO O Pleno desta Corporación aprobou o Plan económico financeiro do Concello de Dumbría para o período 2020-2021. O expediente exponse ao público na Secretaría do Concello por prazo de 15 días. Dumbría, 28 de maio de 2020. O ALCALDE José Manuel Pequeño Castro
02/06/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da modificación da Relación de postos de traballo 2020

Na sesión plenaria celebrada o día 29/05/2020, a Corporación Provincial acordou aprobar inicialmente a modificación da Relación de postos de traballo do ano 2020. O expediente exponse ao público na Secretaría Xeral desta Deputación polo prazo de vinte (20) días, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a modificación da Relación de postos de traballo do ano 2020 entenderase definitivamente aprobada, de conformidade co disposto no art.202 da Lei 2/2015 do 29 de abril, do emprego público de Galicia. A Coruña, 29 de maio de 2020 O deputado O secretario PDFR 26013 do 29/07/2019 Antonio Leira Piñeiro José Luis Almau Supervía
12/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69746. Saneamento. Concello de As Pontes

Concello de As Pontes, solicita de Augas de Galicia por atoparse nas marxes do río O Caxado, a autorización de obras, no lugar de Bermui, parroquia de Bermui (Santiago), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69746. As obras solicitadas consisten na execución do proxecto de:”Saneamiento en la parroquia de Bermui”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2020 O xefe do servizo territorial Néstor Rodríguez Arias
12/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69610. Vivenda e outras edificacións. Concello de Neda

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Zamfir Bendoumou Garcia Rosado solicita de Augas de Galicia, por atoparse nas marxes do río s/d, a autorización de obras no polígono 5, parcela 116, no lugar de Pontegrande, parroquia de Santa María de Neda (Santa María), concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69610. As obras solicitadas consisten na construción dunha vivenda unifamiliar composta de planta sótano, baixa e alta; construción de dúas edificacións auxiliares, una dedicada a cobertizo, cunha ocupación en planta de 29,99 m 2 e outra a ximnasio cunha ocupación en planta de 69,68 m 2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 26 de abril de 2020. O xefe do Servizo Territorial Néstor Rodríguez Arias
12/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69651. Mellora de pavimentación de camiños. Concello de A Laracha

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de A Laracha solicita de Augas de Galicia, por atoparse nas marxes do río Quenxe e outro, a autorización de obras no lugar de Bociña e camiño O Chamusco-Arén, parroquia de Cabovilano e Soandres, concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69651. As obras solicitadas consisten na execución do proxecto de “Actuaciones en las parroquias de Cabovilaño y Soandres: 1.–Camiño O Chamusco a Arén (SX23). 2.–Núcleo de Bocixa (SX47, 10020 y 10044)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2020. O xefe do Servizo Territorial Néstor Rodríguez Arias
12/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69579. Legalización de obras. Concello de Fene

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Benito Francisco Martinez de Virgala Mela solicita de Augas de Galicia, por atoparse nas marxes do río Rañoa, a legalización de obras na parcela de referencia catastral 8237902NJ6183N0001UZ, no lugar de Vilanova, parroquia de Sillobre (Santa Mariña), concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69579. As obras solicitadas consisten un caseto de 0,80x0,40x1,20 m, tubaria grapada a muro de contención de parcela e dous portais. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2020. O xefe do Servizo Territorial Néstor Rodríguez Arias
12/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69356. Vivenda e outras obras. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Petronosa, S. L. solicita de Augas de Galicia, por atoparse nas marxes do río s/d, a autorización de obras na parcela de referencia catastral 4425304NJ5042N, no lugar de Maianca, parroquia de Maianca (San Cosme), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69356. As obras solicitadas consisten na demolición de elementos existentes en la parcela, peche de parcela, restauración de muíño e alberca. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2020. O xefe do Servizo Territorial Néstor Rodríguez Arias
12/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69684. Rehabilitación dunha vivenda. Concello de Narón

Eva Rocio Saburido Sonet, solicita de Augas de Galicia por atoparse nas marxes do río Casavella, a autorización de obras, na parcela de referencia catastral 3107403NJ6230N0001KQ, no lugar de Carabuchal nº 22, parroquia de Trasancos (San Mateo), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69684. As obras solicitadas consisten na rehabilitación dunha vivenda de planta baixa e alta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2020 O xefe do servizo territorial Néstor Rodríguez Arias
12/06/2020 | Administración LocalMunicipal
A Laracha
Seleccion laboral temporal técnico/a turismo

Comunícase que por medio do decreto da Alcaldía do 08.06.2020 (Expte.2020/E001/000002) aprobáronse as bases de selección de persoal laboral temporal para a contratación DUN/HA TÉCNICO/A DE TURISMO financiada pola Deputación Provincial da Coruña. O Concello da Laracha convoca a seguinte praza: - 1 TÉCNICO/A DE TURISMO. As bases da convocatoria pódense consultar no taboleiro de anuncios municipal, na paxina web do Concello e na sede electrónica do Concello (https://sede.alaracha. gal). A Laracha, 9 de xuño de 2020 O alcalde José Manuel López Varela
12/06/2020 | Administración LocalMunicipal
Zas
Anuncio modificación dedicacións exclusivas

Pola presente faise público que o Concello de Zas en pleno, en sesión extraordinaria de 4 de xuño de 2020 adoptou o seguinte acordo do que se transcribe a parte dispositiva: Primeiro: Suprimir a dedicación exclusiva do cargo de Karoly Ruy Villar Baala con efectos do día en que se aprobe o presente acordo. Segundo. Efectuar os trámites que procedan na Tesourería da Seguridade Social. Terceiro: Publicar este acordo nos termos e extensión previstos no art.75.5 da Lei de Bases de réxime local. En Zas, a 9 de xuño de 2020. O Alcalde, Manuel Muiño Espasandín
12/06/2020 | Administración LocalMunicipal
Paderne
Convocatoria de selección de tres peóns

CONVOCATORIA SELECCIÓN DE TRES PEÓNS Por Decreto n.º 96/2020, do 6 de xuño de 2020, o alcalde-presidente do Concello de Paderne resolveu convocar procedemento público para a contratación laboral temporal de tres peóns ata o 31 de decembro de 2020 e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 8 de xuño de 2020. O alcalde-presidente César Longo Queijo
12/06/2020 | Administración LocalMunicipal
Oroso
Aprobación provisional de modificación de ordenanza fiscal reguladora da taxa pola utilización de instalacións deportivas municipais

O Pleno da Corporación, en sesión celebrada o 8 de xuño, adoptou acordo provisional de modificación da Ordenanza reguladora da taxa pola utilización de instalacións deportivas municipais. Cumprindo o disposto no artigo 17 do TR 2/2004 da lei reguladora das facendas locais, o expediente queda exposto ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso, 8 de xuño de 2020 O alcalde-presidente Manuel Mirás Franqueira